[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 9.12.2008

COM(2008)848 τελικό

2005/0236 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου ενόψει της έγκρισης οδηγίας του Ευρωπαϊκού Κοινοβουλίου και του Συμβουλίου για την τήρηση των υποχρεώσεων των κρατών σημαίας

(Κείμενο που παρουσιάζει ενδιαφέρον για τον ΕΟΧ)

2005/0236 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου ενόψει της έγκρισης οδηγίας του Ευρωπαϊκού Κοινοβουλίου και του Συμβουλίου για την τήρηση των υποχρεώσεων των κρατών σημαίας

(Κείμενο που παρουσιάζει ενδιαφέρον για τον ΕΟΧ)

1. ΙΣΤΟΡΙΚΟ ΤΗΣ ΥΠΟΘΕΣΗΣ

Ημερομηνία διαβίβασης της πρότασης στο ΕΚ και το Συμβούλιο (έγγραφο COM(2005) 586 τελικό – 2005/0236COD): | 17.02.2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 13.09.2006 |

Ημερομηνία γνωμοδότησης της Επιτροπής των Περιφερειών | 15.06.2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 29.03.2007 |

Ημερομηνία έκδοσης της κοινής θέσης: | 9.12.2008 |

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Λόγω των σημαντικών διαφορών που εξακολουθούν να υφίστανται, ακόμη και στο εσωτερικό της ΕΕ, όσον αφορά την τήρηση, από τα κράτη σημαίας, των διεθνών τους υποχρεώσεων σχετικά με την ασφάλεια στη θάλασσα και την πρόληψη της ρύπανσης που προκαλείται από τα σκάφη, η πρόταση επιδιώκει να εξασφαλίσει ότι τα κράτη μέλη θα τηρούν τις υποχρεώσεις τους κατά αποτελεσματικό και συντονισμένο τρόπο.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΗΣ

Η Επιτροπή επισημαίνει ότι το Συμβούλιο, αφού εξέφρασε, κατά τη διάρκεια της συνόδου τον Απρίλιο του 2008, την αντίθεσή του για λόγους αρχής στην πρόταση, έκρινε απαραίτητο να αποσύρει ορισμένες σημαντικές διατάξεις όπως εκείνες οι οποίες αφορούν την επικύρωση διεθνών συμβάσεων και την υποχρεωτική εφαρμογή στην Κοινότητα του κώδικα του Διεθνούς Ναυτιλιακού Οργανισμού (ΔΝΟ) σχετικά με το κράτος σημαίας.

Μολονότι το κείμενο για το οποίο το Συμβούλιο έδωσε τη συγκατάθεσή του είναι, έτσι, λιγότερο φιλόδοξο σε σχέση με εκείνο που πρότεινε η Επιτροπή, η Επιτροπή διαπιστώνει ότι εξακολουθούν να ισχύουν, ιδίως στην κοινή θέση, οι ακόλουθες υποχρεώσεις για τα κράτη μέλη:

- πριν χορηγηθεί σε ένα πλοίο η άδεια να φέρει τη σημαία του, το αντίστοιχο κράτος μέλος εξακριβώνει ότι αυτό τηρεί τη διεθνή νομοθεσία·

- τα κράτη μέλη μεριμνούν ώστε τα σκάφη τα οποία φέρουν τη σημαία τους, και στα οποία έχει διενεργηθεί έλεγχος από κράτος λιμένα, να συμμορφώνονται με τις συναφείς συμβάσεις του ΔΝΟ·

- έως ότου το καθεστώς ελέγχου του ΔΝΟ καταστεί υποχρεωτικό, τα κράτη μέλη υποβάλλουν τις ναυτικές τους αρχές σε έλεγχο τέτοιου είδους και δημοσιοποιούν τα αποτελέσματα·

- τα κράτη μέλη θεσπίζουν σύστημα διαχείρισης της ποιότητας των ναυτικών τους αρχών το οποίο ανταποκρίνεται στα διεθνή πρότυπα·

- όσον αφορά τα κράτη μέλη η σημαία των οποίων περιλαμβάνεται, ενδεχομένως, σε «μαύρη λίστα» ή, επί δύο συναπτά έτη, στον γκρίζο κατάλογο του Μνημονίου Συμφωνίας των Παρισίων σχετικά με τον έλεγχο από το κράτος λιμένα, υποβάλλεται έκθεση στην Επιτροπή όσον αφορά τα αίτια στα οποία οφείλονται οι κακές τους επιδόσεις.

Αυτές οι δεσμευτικές διατάξεις έχουν ως στόχο να ενθαρρύνουν τη βελτίωση της ποιότητας των σημαιών της Ευρώπης που παρουσιάζουν τις χαμηλότερες επιδόσεις.

4. ΣΥΜΠΕΡΑΣΜΑΤΑ

Η Επιτροπή λαμβάνει υπόψη την ισχυρή δέσμευση την οποία εξέφρασαν τα κράτη μέλη, έτσι όπως διατυπώθηκε στη Δήλωση στην οποία συμφώνησαν οι εκπρόσωποί τους που συνήλθαν στο πλαίσιο του Συμβουλίου, να α) επικυρώσουν τις κύριες διεθνείς συμβάσεις σε θέματα ασφάλειας στη θάλασσα· β) να εφαρμόσουν τον κώδικα του ΔΝΟ σχετικά με το κράτος σημαίας καθώς και το συναφές σύστημα ελέγχου των ναυτικών αρχών· και γ) να προτρέψουν τον ΔΝΟ να καταστήσει υποχρεωτικά σε παγκόσμιο επίπεδο τα δύο του όργανα.

Κατά συνέπεια, και λαμβάνοντας υπόψη τα προαναφερόμενα, η Επιτροπή υποστηρίζει την κοινή θέση την οποία υιοθέτησε ομόφωνα το Συμβούλιο, καθώς προσφέρει προστιθέμενη αξία η οποία αναμένεται να οδηγήσει σε πραγματική βελτίωση της ποιότητας των σημαιών της Ευρώπης καθώς και σε συνθήκες ανταγωνισμού στην Κοινότητα οι οποίες εξασφαλίζουν ότι η επιλογή της σημαίας δεν θα μπορεί να γίνεται με βάση το χαμηλότερο επίπεδο απαιτήσεων.